***Оқушылардың интернетке тәуелділігінің алдын алу бойынша мұғалімдерге арналған нұсқаулар.***

*Бастауыш сыныптарда сабақ барысында дамытушылық және танымдық компьютерлік ойындар қолданылатын кездер болады, бұндай жағдайда олардың мазмұнын мұқият тексеру керек.*

*Компьютер алдындағы жұмыстарды мұқият бақылауда ұстау керек. Бастауыш сынып оқушыларына компьютермен жұмыс ұзақтығы 20 мин.аспау керек.*

*Компьютерлік жұмысты басқа да жұмыс түрлерімен алмастырып тұру қажет.*

*Баланы сабақтан тыс іс-әрекет түрлері: секциялар,үйірмелерге белсенді түрде қатысуын қамтамасыз ете отырып, олардың қызығушылығының, шығармашылық қабілеттерінің дамуына жағдай туғызу керек.*

*Салауатты өмір сүру салтына деген сүйіспеншілігін арттыру қажет.*

*Ата-аналармен сыныптан тыс жұмыс түрлерінде тығыз қарым-қатынас жасау керек.*

*Оқушылар арасындағы компьютерлік тәуелділіктің алдын алу мақсатында төмендегідей тақырыптарда әңгіме жүргізу қажет:*

*-ұжымдық және отбасылық ынтымақтастықтың маңызы туралы;*

*-ата-анамен баланың арасындағы қарым-қатынастың маңызы (ортақ іс-әрекет,ортақ қызығушылық )*

*-ата-аналардың компьютер мен ғаламторға қатысты дұрыс көзқарастарының, жеке үлгілерінің маңызы туралы;*

*-балаға компьютерлік ойындарды таңдауға көмектесу, жұмыс ұзақтығы, ұйықтар алдында ойын ойнауды шектеу, компьютерді баланы тәрбиелеуде сый ретінде қолданбау туралы;*

*Жұмыс күнінің соңында баланың тынығуына жағдай жасау, бірақ ол үшін компьютерді қолданбау.*

**